CELEX: 62014TN0111
Language: sl
Date: 2014-02-17 00:00:00
Title: Zadeva T-111/14: Tožba, vložena 17. februarja 2014 – Unitec Bio proti Svetu

14.4.2014   
            
            
               SL
            
            
               Uradni list Evropske unije
            
            
               C 112/55
            
         Tožba, vložena 17. februarja 2014 – Unitec Bio proti Svetu
   (Zadeva T-111/14)
   2014/C 112/71
   Jezik postopka: angleščina
   
      Stranki
   
   
      Tožeča stranka: Unitec Bio SA (Buenos Aires, Argentina) (zastopnika: J. F. Bellis in R. Luff, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za nično Izvedbeno uredbo Sveta (EU) št. 1194/2013 z dne 19. novembra 2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz biodizla s poreklom iz Argentine in Indonezije (UL L 315, str. 2), v delu v katerem se nanaša na tožečo stranko, in
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: Instituciji sta storili očitno napako pri presoji dejanskega stanja, s tem da sta ugotovili, da je prišlo do izkrivljanja cen soje in sojinega olja, ki upravičuje uporabo člena 2(5), drugi pododstavek, temeljne protidampinške uredbe (1).
            
         
               2.
            
            
               Drugi tožbeni razlog: Člen 2(5), drugi odstavek, temeljne protidampinške uredbe, kot ga razlagata instituciji v tej zadevi, se ne sme uporabiti za uvoz iz države članice STO, ker ni skladen s Protidampinškim sporazumom STO.
            
         
               3.
            
            
               Tretji tožbeni razlog: Ocena škode ne upošteva dejavnikov, zaradi katere se vzročna zveza med zatrjevano škodo in zatrjevanim dampinškim uvozom prekine, zaradi česar krši člen 3(7) temeljne protidampinške uredbe.
            
         
      (1)  Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (UL L 343, str. 51).